আসছে ঈদ। আর এবার চাঁদনী ঈদের অনুষ্ঠানের কাজ দিয়েই তার ঈদের কাজ শুরু করেছেন। একটি স্যাটেলাইট চ্যানেলের জন্য ঈদ বিশেষ নৃত্যানুষ্ঠানে দেখা যাবে চাঁদনীকে। ইভান শাহিরয়ার সোহাগের কোরিওগ্রাফিতে এরই মধ্যে চাঁদনী নৃত্যানুষ্ঠানটির দৃশ্যধারণের কাজ শেষ করেছেন। তবে ঈদের নাটকের কাজ এখনো শুরু করনেনি তিনি। বেশ কিছু স্ক্রিপ্ট হাতেও এসেছে তার। কিন্তু গল্প ও চরিত্র কোনোটিই পছন্দ না হওয়ায় চাঁদনীর ঈদ নাটকের কাজ এখনো শুরু হয়নি। তবে দু-তিন দিনের মধ্যেই নাটকের কাজ শুরু করতে পারেন এমন সম্ভাবনার কথাও জানিয়েছেন তিনি।